
Parlamentul  României

Camera  Deputaţilor

Comisia pentru industrii si servicii






                 Bucureşti, 11.06.2014




                                         
                             Nr.4c-3/192/2014
AVIZ
asupra propunerii legislative pentru modificarea şi completarea Legii nr.571/2003 privind Codul fiscal


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz, care va fi transmis Comisiei pentru buget, finanţe şi bănci, cu propunerea legislativă pentru modificarea şi completarea Legii nr.571/2003 privind Codul fiscal, transmisă cu adresa nr. P.l.x. 276 din 02 iunie 2014, înregistrată sub nr.4c-3/192 din 06 iunie 2014.


Consiliul Legislativ, cu avizul nr.24/15.01.2014, avizează favorabil propunerea legislativă cu observaţii şi propuneri.



Senatul, în  şedinţa din 27 mai 2014, a respins propunerea legislativă.



Propunerea legislativă are ca obiect de reglementare modificarea art.160 lit.a) punctele 2 şi 4 din Legea nr.571/2003 privind Codul fiscal, cu modificările şi completările ulterioare, în sensul modificării regimului de taxare inversă aplicabil deşeurilor feroase şi neferoase.



Examinarea propunerii legislative a avut loc în şedinţa comisiei din data de 11 iunie 2014.
În urma dezbaterilor, membrii comisiei au hotărât, în unanimitate, avizarea negativă a propunerii legislative.



Prin obiectul de reglementare şi conţinutul său, propunerea legislativă face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

PREŞEDINTE,
Iulian Iancu
Consilieri parlamentari,
Viorela Gondoş

Isabela Patricia Robe

